Chainsaw Man – The Movie: Reze Arc

, atau ringkasnya Chainsaw Man: Reze Arc, ialah filem anime Jepun dengan tema komedi, aksi, dan romantik, berdasarkan siri manga Chainsaw Man oleh Tatsuki Fujimoto. Ia diterbitkan oleh syarikat penerbitan Jepun, MAPPA di bawah arahan Tatsuya Yoshihara selaku pengarah, dan ditulis oeh Hiroshi Seko. Papan cerita dikarang oleh Daisuke Tokudo, Masato Nakazono, Sōta Shigetsugu, Takuya Niinuma, Tatsuya Yoshihara dan Yuzuru Tachikawa. Filem ini ialah sekuel langsung kepada musim pertama siri televisyen anime terbabit dengan mengadaptasi peristiwa yang diliputi oleh jilid kelima dan keenam manga asal. 

Chainsaw Man – The Movie: Reze Arc telah ditayangkan di Jepun pada 19 September 2025, oleh Toho. Sehingga Disember 2025, filem itu telah memperoleh kutipan lebih $174.7 juta di seluruh dunia menjadikannya salah satu filem Jepun dengan kutipan tertinggi sepanjang masa dan menerima ulasan positif daripada para pengkritik. Filem ini telah dicalonkan untuk Filem Animasi Terbaik di Hadiah Filem Akademi Jepun ke-49.

 Pelakon suara 
 Watak Bahasa Jepun Bahasa Inggeris  Kikunosuke Toya Ryan Colt Levy  Reina Ueda Alexis Tipton  Tomori Kusunoki Suzie Yeung  Shogo Sakata Reagan Murdock  Natsuki Hanae Derick Snow  Maaya Uchida Casey Mongillo  Fairouz Ai Sarah Wiedenheft  Yūya Uchida Josh Bangle  Eri Kitamura Reshel Mae  Kenji Akabane Ryan Negrón  Kenjiro Tsuda Jason Douglas  Karin Takahashi Bryn Apprill  Shiori Izawa Lindsay Seidel  Yūko Kaida Natalie Van Sistine

 Pengeluaran 
Pada 17 Disember 2023, di acara Jump Festa '24, sebuah filem anime bertajuk , telah diumumkan di khayalak ramai. Filem ini diumumkan sekali lagi pada 22 Disember 2024, di acara Jump Festa '25 untuk tayangan perdana 2025 di Jepun, dan Toho sebagai pengedar filem tersebut. 

Telah dimaklumkan bahawa pelakon daripada siri anime Chainsaw Man akan kembali memainkan peranan mengisi suara watak masing-masing untuk filem ini. Meskipun begitu, terapat beberapa perubahan kakitangan. Tatsuya Yoshihara telah diabsahkan sebagai pengarah filem utama, bagi menggantikan Ryu Nakayama iaitu penyandang asal pengarah yang telah berkhidmat dalam penerbitan musim pertama anime. Sota Shigetsugu pula telah menyertai pengeluaran filem ini sebagai Pengarah Tindakan.

Bagaimanapun, majoriti kakitangan teras kekal tidak berubah dengan Kazutaka Sugiyama kembali sebagai pereka watak. Sugiyama telah menyatakan di X melalui akaunnya, sebelum ini dikenali sebagai Twitter, bahawa dia, Yoshihara, dan ahli kakitangan teras lain telah berganding bahu untuk mengubah suai reka bentuk watak demi filem itu suapay dapat mencerminkan gaya siri manga Tatsuki Fujimoto, Chainsaw Man. Pendekatan visual filem ini adalah berbeza daripada musim pertama anime, menyebabkan majoriti penonton memberi respons yang positif terhadap gaya baharu filem itu.

 Muzik 
Kensuke Ushio kembali dari siri anime untuk mengarang muzik filem ini. Kenshi Yonezu telah mempersembahkan lagu tema filem ini iaitu "Iris Out" manakala lagu tema penamat ialah "Jane Doe" oleh Yonezu dan Hikaru Utada. Yonezu juga kembali ke francais selepas sebelum ini menghasilkan "Kick Back", iaitu lagu tema pembukaan untuk musim pertama anime.

 Penyiaran 
Chainsaw Man – The Movie: Reze Arc telah diedarkan di Jepun oleh Toho, dan ditayangkan di panggung wayang tempatan pada 19 Sepetmber 2025. Ia turut ditayangkan di 75 buah negara dalam format standard, RealD 3D dan IMAX dan tayangan dalam format MX4D, 4DX dan Dolby Cinema yang dikeluarkan secara eksklusif di pawagam terpilih pada 4 Oktober 2025.

Pada asalnya, pengedaran di peringkat antarabangsa ditetapkan oleh Sony Pictures Releasing melalui Columbia Pictures. Namun, hak pengedaran antarabangsa filem itu telah dipindahkan kepada Crunchyroll, dan Sony Pictures Releasing mengekalkan hak pengedaran antarabangsanya untuk filem ini, serta menyiarkan di pawagam di lebih 80 negara mulai 24 September 2025, dan mengeluarkan filem itu di Amerika Syarikat dan pasaran bukan Asia lima hari lebih awal iaitu pada 24 Oktober 2025, daripada tarikh penyiaran asal iaitu pada 29 Oktober 2025. Filem ini telah disahkan untuk ditayangkan dalam format premium IMAX, 4DX, Dolby Cinema dan RealD 3D di seluruh dunia, dan akhirnya ditayangkan di luar Jepun dan Asia.

Kedua-dua versi sari kata dan alih suara filem ini telah dikeluarkan di platform digital oleh Sony Pictures Home Entertainment pada 9 Disember 2025.

 Rujukan 

 Pautan luar 





Kategori:Filem anime 2025
Kategori:Anime dan manga aksi
Kategori:Anime dan manga komedi romantik
Kategori:Anime dan manga komedi
Kategori:Anime dan manga fantasi gelap